Page:Underwoods, Stevenson, 1887.djvu/150

126 The thrawes o' fear on a' were shed,

An' the hair rose, an' slumber fled,

An' lichts were lit an' prayers were said

Through a' the kintry;

An' the cauld terror clum in bed

Wi' a' an' sindry.

To hear in the pit-mirk on hie

The brangled collieshangie flie,

The warl', they thocht, wi' land an' sea,

Itsel' wad cowpit;

An' for auld aim, the smashed debris

By God be rowpit.

Meanwhile frae far Aldeboran,

To folks wi' talescopes in han',

O' ships that cowpit, winds that ran,

Nae sign was seen,

But the wee warl' in sunshine span

As bricht's a preen.